Covid-19-statistieke: Só lyk jongste syfers(Foto: Unsplash) Suid-Afrika het teen Sondagaand altesaam 692 471 bevestigde Covid-19-gevalle gehad en 1 575 nuwe gevalle is aangemeld, het dr. Zweli Mkhize, minister van gesondheid, gesê. Die meeste gevalle is steeds in Gauteng (223 011), gevolg deur KwaZulu-Natal (120 418) en die Wes-Kaap (112 938). Altesaam 4,4 miljoen Covid-19-toetse is tot dusver gedoen, waarvan 19 270 in die afgelope 24 uur. Mkhize het gesê nog 107 Covid-19-verwante sterftes is aangemeld. Hiervan is 58 in die Oos-Kaap, 38 in die Vrystaat, vier in KwaZulu-Natal, ses in Gauteng en een in die Wes-Kaap. Vier van die sterftes het die afgelope 24 tot 48 uur plaasgevind; een in Gauteng, twee in KwaZulu-Natal en een in die Wes-Kaap. Tot dusver het 17 780 mense in Suid-Afrika aan die virussiekte gesterf. Die herstelkoers staan steeds op 90% nadat 623 765 mense herstel het. Die meeste aktiewe gevalle is in Gauteng (19 685), die Vrystaat (14 148), KwaZulu-Natal (5 706), die Wes-Kaap (3 589) en die Noord-Kaap (2 759).